KAMART ปัดข่าวทำธุรกิจพลังงานทดแทน ยันยังมุ่งธุรกิจเครื่องสำอาง
KAMART ปัดข่าวทำธุรกิจพลังงานทดแทน ยันยังมุ่งธุรกิจเครื่องสำอาง
20 พ.ค. 2558

นายวิวัฒน์ ทีฆคีรีกุล ประธานกรรมการบริหาร บริษัท คาร์มาร์ท จำกัด (มหาชน) หรือ KAMART เปิดเผยว่า ตามที่มีข่าวของบริษัท คาร์มาร์ท จำกัด(มหาชน) ในหนังสือพิมพ์ฉบับหนึ่ง “KAMART ติดปีกทุนใหญ่ฝรั่งไล่เก็บหุ้นในกระดาน แถมตั้งที่ปรึกษาหวังเข้าถือหุ้นในอนาคต พร้อมป้อนธุรกิจพลังงานทดแทน”ว่า บริษัทฯ ไม่เคยเป็นผู้ให้ข่าวดังกล่าว
ทั้งนี้ บริษัทชี้แจงว่า บริษัทดำเนินธุรกิจเกี่ยวกับสินค้าประเภทเครื่องสำอาง และธุรกิจความงามเป็นหลักไม่มีนโยบายดำเนินธุรกิจเกี่ยวกับพลังงานทดแทนแต่อย่างไร